MT
L 135/60
Il-Ġurnal Uffiċjali tal-Unjoni Ewropea
23.5.2023
(14) jiżdied il-punt 66.B.135 li ġej: “66.B. 135 Proċedura għall-approvazzjoni ta’ korsijiet ta’ taħriġ ibbażat fuq il-multimedia (MBT) L-awtorità kompetenti, kull meta tapprova l-korsijiet, inklużi l-korsijiet ta’ taħriġ ibbażat fuq il-multimedia (MBT), li jingħataw f’ambjent fiżiku jew f’ambjent virtwali jew it-tnejn, għandha tivverifika li t-taħriġ bażiku tal-inġenju tal-ajru u t-taħriġ tat-tip tal-inġenju tal-ajru jikkonformaw mal-Appendiċi I u mal-Appendiċi III rispettivament.
Il-proċedura ta’ approvazzjoni għandha tinkludi l-prinċipji u l-kriterji tal-Appendiċi IX.”; (15) il-punt 66.B.200 huwa emendat kif ġej: (a) il-punti (c) u (d) huma sostitwiti b’dan li ġej: “(c) L-eżamijiet bażiċi għandhom isegwu l-istandard speċifikat fl-Appendiċi I u II jew fl-Appendiċi VII u VIII kif applikabbli.
Iċ-Ċertifikat ta’ Rikonoxximent (CoR) (il-Formola 148b tal-EASA) tal-Appendiċi III tal-Anness IV (il-Parti147) għandu jintuża biex jiċċertifika t-tlestija tal-eżamijiet bażiċi.
(d) L-eżamijiet tat-taħriġ tat-tip u l-evalwazzjonijiet tat-tip għandhom isegwu l-istandard speċifikat fl-Appendiċi III.
Iċ-Ċertifikat ta’ Rikonoxximent (CoR) (il-Formola 149b tal-EASA) tal-Appendiċi III tal-Anness IV (il-Parti147) għandu jintuża biex tiġi attestata t-tlestija tat-taħriġ tat-tip ta’ inġenju tal-ajru jew tal-evalwazzjonijiet tat-tip.”; (b) il-punt (g) huwa sostitwit b’dan li ġej: “(g) Minbarra d-dokumentazzjoni speċifika meħtieġa għall-evalwazzjonijiet tat-tip, id-dokumenti tal-eżami biss jistgħu jkunu disponibbli għall-kandidat matul l-evalwazzjoni.”; (16) fis-Subparti E, l-ewwel sentenza hija sostitwita b’dan li ġej: “Din is-Subparti tipprovdi l-proċeduri għall-għoti tal-krediti tal-eżamijiet imsemmija fil-punt 66.A.25(d).”; (17) fil-punt 66.B.400, jiżdied il-punt (d) li ġej: “(d) Meta applikant jirreferi għal rapport ta’ kreditu approvat minn awtorità kompetenti oħra, l-awtorità tal-liċenzjar għandha tikkunsidra tali rapport ta’ kreditu u għandha tfittex parir mill-awtorità l-oħra għall-użu tar-rapport ta’ kreditu.”; (18) fil-punt 66.B.405(a), it-tieni paragrafu huwa sostitwit b’dan li ġej: “Dan it-tqabbil għandu jiddikjara jekk intweritx il-konformità u għandu jkun fih il-ġustifikazzjonijiet għal kull dikjarazzjoni u l-kundizzjonijiet possibbli jew kunsiderazzjonijiet addizzjonali, jew it-tnejn.”; (19) L-Appendiċi I huwa emendat kif ġej: (a) il-punt 2 huwa sostitwit b’dan li ġej:
“2.
Modularizzazzjoni
Il-kwalifika fuq suġġetti bażiċi għal kull kategorija jew subkategorija tal-liċenzja tal-manutenzjoni tal-inġenji talajru għandha tkun f’konformità mal-matriċi li ġejja, fejn is-suġġetti applikabbli jiġu indikati b’“X”, filwaqt li “mhux applikabbli” tfisser li l-modulu tas-suġġett la jkun applikabbli u lanqas meħtieġ.